CELEX: 32012D0170
Language: da
Date: 2012-03-23 00:00:00
Title: Rådets afgørelse 2012/170/FUSP af 23. marts 2012 om ændring af afgørelse 2010/573/FUSP om restriktive foranstaltninger over for lederne i Transdnestrienområdet i Republikken Moldova

24.3.2012   
            
            
               DA
            
            
               Den Europæiske Unions Tidende
            
            
               L 87/92
            
         RÅDETS AFGØRELSE 2012/170/FUSP
   af 23. marts 2012
   om ændring af afgørelse 2010/573/FUSP om restriktive foranstaltninger over for lederne i Transdnestrienområdet i Republikken Moldova
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Rådet vedtog den 27. september 2010 afgørelse 2010/573/FUSP (1).
            
         
               (2)
            
            
               For at tilskynde til fremskridt med hensyn til at nå til en politisk løsning på konflikten i Transdnestrienområdet og genoprette den frie bevægelighed for personer på tværs af Transdnestrienområdets administrative grænse, bør de restriktive foranstaltninger, der finder anvendelse i henhold til bilag I i afgørelse 2010/573/FUSP, suspenderes yderligere indtil den 30. september 2012. Ved udgangen af denne periode bør Rådet tage de restriktive foranstaltninger op til fornyet overvejelse i lyset af udviklingen på de to ovennævnte områder.
            
         
               (3)
            
            
               For at tilskynde til fremskridt med hensyn til at løse de tilbageværende problemer med de skoler, hvor man benytter latinske bogstaver, bør de restriktive foranstaltninger, der finder anvendelse i henhold til bilag II til afgørelse 2010/573/FUSP, suspenderes yderligere indtil den 30. september 2012. Ved udgangen af denne periode bør Rådet tage de restriktive foranstaltninger op til fornyet overvejelse for at sikre opfyldelsen af betingelserne for en effektiv og holdbar tilbagevenden til normal drift af de skoler i Transdnestrienområdet, hvor man benytter latinske bogstaver, navnlig ved at den transdnestriske de facto-administrations begrænsninger for deres registrering fjernes, ved at der sikres ordentlige driftsbetingelser for dem alle, og ved at sådanne driftsbetingelser med tiden gøres langtidsholdbare.
            
         
               (4)
            
            
               Oplysningerne vedrørende visse personer på listerne i bilag I og II til afgørelse 2010/573/FUSP bør ajourføres.
            
         
               (5)
            
            
               Afgørelse 2010/573/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 4, stk. 3, i afgørelse 2010/573/FUSP affattes således:
   
      "3.   De restriktive foranstaltninger, der indføres ved denne afgørelse, suspenderes indtil den 30. september 2012. Ved udgangen af denne periode vil Rådet tage de restriktive foranstaltninger op til fornyet overvejelse.".
   
   Artikel 2
   1.   Bilag I til afgørelse 2010/573/FUSP ændres som angivet i bilag I til denne afgørelse.
   2.   Bilag II til afgørelse 2010/573/FUSP ændres som angivet i bilag II til denne afgørelse.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 23. marts 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 253 af 28.9.2010, s. 54.
   
      BILAG I
      Oplysningerne om nedennævnte personer erstattes med de nedenfor nævnte oplysninger:
      
                  1.
               
               
                  SMIRNOV, Igor Nikolayevich, tidligere "præsident", født den 23. oktober 1941 i Khabarovsk, Den Russiske Føderation, russisk pas nr. 50No0337530
               
            
                  2.
               
               
                  SMIRNOV, Vladimir Igorevich, søn af Igor Smirnov og tidligere "formand for Statstoldkomitéen", født den 3. april 1961 i Kupiansk, Kharkovskaya oblast eller Novaya Kakhovka, Khersonskaya oblast, Ukraine, russisk pas nr. 50No00337016
               
            
                  3.
               
               
                  KHAZHEYEV, Stanislav Galimovich, tidligere "forsvarsminister", født den 28. december 1941 i Chelyabinsk, Den Russiske Føderation
               
            
                  4.
               
               
                  ANTYUFEYEV, Vladimir Yuryevich, alias SHEVTSOV, Vadim, tidligere "minister for statens sikkerhed", født i 1951 i Novosibirsk, Den Russiske Føderation, russisk pas
               
            
                  5.
               
               
                  KOROLYOV, Alexandr Ivanovich, tidligere "vicepræsident", født den 24. oktober 1958 i Wroclaw, Polen, russisk pas
               
            
                  6.
               
               
                  KRASNOSELSKY, Vadim Nikolayevich, tidligere "indenrigsminister", født den 14. april 1970 i Dauriya, Zabaykalskyi raion, Chitinskaya oblast, Den Russiske Føderation
               
            
                  7.
               
               
                  ATAMANIUK, Vladimir, tidligere "viceforsvarsminister".
               
            
   
      BILAG II
      Oplysningerne om nedennævnte personer erstattes med de nedenfor nævnte oplysninger:
      
                  1.
               
               
                  MAZUR, Igor Leonidovich, tidligere "leder af statsadministrationen i Dubossary raion", født den 29. januar 1967 i Dubossary, Republikken Moldova
               
            
                  2.
               
               
                  PLATONOV, Yuri Mikhailovich, kendt som Yury PLATONOV, tidligere "chef for statsadministrationen i Rybnitsa raion og Rybnitsa by", født den 16. januar 1948 i Klimkovo, Poddorsky raion, Novgorodskaya oblast, russisk pas nr. 51No0527002, udstedt af den russiske ambassade i Chisinau den 4. maj 2001
               
            
                  3.
               
               
                  KOGUT, Vecheslav Vasyilevich, tidligere "chef for statsadministrationen i Bender", født den 16. februar 1950 i Taraclia, Chadir-Lunga raion, Republikken Moldova
               
            
                  4.
               
               
                  KOSTIRKO, Viktor Ivanovich, tidligere "chef for statsadministrationen i Tiraspol", født den 24. maj 1948, Komsomolsk na Amure, Habarovsky kray, Den Russiske Føderation.